Pouliteiros de Miranda

Ls Pouliteiros ou Dançadores de Miranda ye l nome dado a un cunjunto d'homes que beilan al ritmo de música tradecionales de la Tierra de Miranda, ne l nordeste de Pertual, Trás ls Montes.

Ls dançadores son ls praticantes de la dança guerreira caraterística de las  Tierras de Miranda, chamada de dança de palos, repersentatiba de sfergantes stóricos locales acumpanhada culs sonidos de la gaita de fuolhes, caixa i bombo. Ne l conjunto stán uito homes (inda que haba registo stórico de grupos mistos i más recentemente tamien beilada sólo por mulhieres) que bísten saia bordada i camisa de lhino, un jaleco de pardo, botas de cabedal, meias de lhana i chapéu anfeitado cun froles. Nalguas freguesies de l concelho, cumo an San Martino d'Angueira, ls dançadores bisten calças de tecido prietas i jaleco prieto, cun lhaços brancos ou azules. Finalmente cada dançador outeliza dous palos culs quales fázen ua série de defrentes passos i mobimientos cordenados.

L lhaço ye cada dança por eilhes beilada i ye custituido pula música i coreografie.

Refréncias
ALGE, Barbara. "The Pauliteiros de Miranda: from local symbol to intangible cultural heritage?" in Etnográfica, Nov. 2007, vol. 11, n.º 2, p. 353-369. ISSN 0873-6561 
Lhaços da Freixenosa. Abílio Topa. Editora Apenas Livros. (site attambur.com)

Lhigaçones sternas
 Grupo de Pauliteiros de Miranda
 www.pauliteiros.com
 Pauliteiros de Miranda

Catadorie:Fulclore de Pertual
Catadorie:Tierra de Miranda
Catadorie:Miranda de l Douro